اسلام آباد : پنجاب وخیبر پختونخواہ گچین کاری تا بابت الیکشن کمیشن نا کنڈآن پیش رفت رپورٹ اٹ سپریم کورٹ ءِ پاننگانے کہ گچین کاری تیکن داسکان حکومت ناکنڈآن فنڈ جاری کننگ تنے۔ پنجاب نگران حکومت سکیورٹی بیرہ 75ہزار کارندہ تننگ آ امنا کرینے‘ پنجاب اٹ گچین کاری تیکن مسہ لکھ سکیورٹی کارندہ نا کمتی ءِ‘ حکومت فنڈ جاری کننگ نا جاگہ غا باندات ءِ پروسیجر اٹ شاغانے۔ حوالی نا رد اٹ الیکشن کمیشن آف پاکستان نا کنڈآن عدالت عظمی ٹی جمع کرفوک رپورٹ اسہ پنہ سے آ تالانءِ ہرا سربمہر رجسٹرار آفس سپریم کورٹ اٹ جمع کرفنگانے۔ سپریم کورٹ 10 اپریل اسکان الیکشن کمیشن ءِ 21 ارب جاری کننگ نا پرمان کریسس۔
(آن لائن)
(آن لائن)
